
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Eiropas Savienības Atveseļošanas un noturības mehānisma plāna komponentes Nr.1 "Klimata pārmaiņas un vides ilgtspēja" reformu un investīciju virziena 1.1 "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.1.i. investīcijas "Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā" 1.1.1.1.i.2. un 1.1.1.1.i.3. saistīto pasākumu īstenošanas noteikumi" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekta “Eiropas Savienības Atveseļošanas un noturības mehānisma plāna komponentes plāna komponentes Nr.1 “Klimata pārmaiņas un vides ilgtspēja” reformu un investīciju virziena 1.1 “Emisiju samazināšana transporta sektorā” 1.1.1.r. reformas “Rīgas metropoles areāla transporta sistēmas zaļināšana” 1.1.1.1.i. investīcijas “Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā” 1.1.1.1.i.2. un 1.1.1.1.i.3. saistīto pasākumu īstenošanas noteikumi” (turpmāk – Noteikumu projekts) ietvaros tiks nodrošināts atbalsts bezemisiju dzelzceļa infrastruktūras attīstībai, tādējādi veidojot konkurētspējīgu dzelzceļa pasažieru transportu kopējā Rīgas pilsētas sabiedriskā transporta sistēmā.

Noteikumu projekts izstrādāts, pamatojoties uz:
1) Likuma par budžetu un finanšu vadību 19.3 panta otro daļu;
2) Ministru kabineta 2021.gada 7.septembra noteikumu Nr.621 “Eiropas Savienības Atveseļošanas un noturības mehānisma plāna īstenošanas un uzraudzības kārtība”  (turpmāk – MK noteikumi Nr.621) 2.2.apakšpunktu, kas nosaka, ka nozares ministrija nodrošina un īsteno Atveseļošanas fonda plāna ietvaros resorā plānotās reformas un investīcijas.

 
1.2. Mērķis
Mērķa apraksts
Noteikumu projekta mērķis ir uzlabot bezemisiju dzelzceļa infrastruktūru un valsts publiskās lietošanas dzelzceļa infrastruktūru, modernizējot dzelzceļa elektrificēto tīklu līnijās Rīga – Zemitāni, Rīga – Priedaine un attīstot līniju Zasulauks – Bolderāja, kā rezultātā tiks veicināta pārvietošanās paradumu maiņa un samazināta sabiedriskā transporta negatīvā ietekme uz vidi.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabinets 2021.gada 27.aprīlī (prot. Nr.36 27.§) apstiprināja Eiropas Atveseļošanas un noturības mehānisma ieviešanas un nacionālā ekonomikas atveseļošanas un noturības plānu (turpmāk – AF plāns)[1], kurš iesniegts Eiropas Komisijā (turpmāk – EK) 2021.gada 30.aprīlī. 2021.gada 13.jūlijā Atveseļošanas fonda Padomes Īstenošanas lēmums apstiprināts Eiropas Savienības (turpmāk – ES) Ekonomikas un finanšu padomē (ECOFIN). AF plānā galvenie nacionālās industriālās politikas rīcības virzieni Latvijas attīstībai ir noteikti cilvēkkapitāls, inovācija, biznesa vide un eksportspēja, finanšu pieejamība un infrastruktūra. Latvijas AF plāns sniegs tiešu ieguldījumu visu iepriekš minēto stratēģijas mērķu sasniegšanā, gan nodrošinot investīciju atbalstu, gan ieviešot būtiskas strukturālās reformas, lai sakārtotu politikas ietvaru konkrētās jomās.
Tostarp AF plānā paredzēts īstenot reformas un investīcijas Satiksmes ministrijas (turpmāk – SM) pārziņā esošās jomās, t.i., AF plāna ietvertās komponentes Nr.1 “Klimata pārmaiņas un vides ilgtspēja” plānotā reforma Nr. 1.1.1.r. “Rīgas metropoles areāla transporta sistēmas zaļināšana” (turpmāk – reforma), paredzot īstenot sabiedriskā transporta reformu Rīgas metropoles areālā un veikt investīcijas transporta tīklu modernizācijā, tai skaitā nodrošinot ilgtspējīgu mobilitāti. Vienlaikus ar AF plānā ietvertajām investīcijām reforma ir vērsta uz sabiedriskā transporta konkurētspējas attīstību Rīgas metropoles areālā un paredz integrētu un koordinētu pieeju pasažieru pārvadājumu plānošanai, pasūtīšanai un organizācijai (viens multimodāls sabiedriskā transporta maršruta tīkls Rīgas metropoles areālam), kā arī vienotas sistēmas izveidi biļešu tirdzniecībai (vienotā biļete) un pasažieru informēšanai (tai skaitā reāllaikā), tādejādi palielinot un mainot videi draudzīga sabiedriskā transporta lomu kopējā motorizētajā mobilitātē.
AF plāna 1.1.1.1.i. investīcijas “Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā, attīstot bezemisiju dzelzceļa infrastruktūru ar bezemisiju ritekļiem” 1.1.1.1.i.2. un 1.1.1.1.i.3. saistīto pasākumu (turpmāk – investīcija) mērķis ir uzlabot bezemisiju dzelzceļa infrastruktūru un valsts publiskās lietošanas dzelzceļa infrastruktūru, modernizējot dzelzceļa elektrificēto tīklu līnijās Rīga – Zemitāni, Rīga – Priedaine un attīstot līniju Zasulauks – Bolderāja, kā rezultātā tiks veicināta pārvietošanās paradumu maiņa un samazināta sabiedriskā transporta negatīvā ietekme uz vidi.
Investīcijas mērķa grupa  ir satiksmes dalībnieki un iedzīvotāji.
Investīcijas īstenotājs ir VAS “Latvijas dzelzceļš”, kurš saistīto pasākumu Nr.1.1.1.1.i.2. un 1.1.1.1.i.3. ietvaros ietvaros īsteno vienu projektu un atbilstoši AF plāna īstenošanu un uzraudzību regulējošajiem tiesību aktiem saņem AF finansējumu. Ņemot vērā, kā AF plānā ir konkrēti definēts projekts un finansējuma saņēmējs – VAS “Latvijas dzelzceļš”, netiek izstrādāti un piemēroti projektu iesniegumu vērtēšanas kritēriji un netiek organizēta projektu iesniegumu atlase.
Investīcijai pieejamais AF fonda finansējums ir 72 700 000 euro. Investīcijas izdevumu attiecināmības termiņš ir līdz 2026.gada 31.martam.
Investīcijas izmaksas ir attiecināmas, ja tās līguma par projekta īstenošanu noslēgšanas brīdī nav pabeigtas un tās atbilst noteikumos minētajām izmaksu pozīcijām un ir radušās sākot ar 2020.gada 1.februāri.
AF finansējums nesedz administrēšanas un pievienotās vērtības nodokļa izmaksas. Pievienotās vērtības nodokļa un administrēšanas izmaksu segšanai finansējuma saņēmējs var izmantot savus finanšu līdzekļus vai citu piesaistītu finansējumu, kas nav AF finansējums.
Investīcijas īstenošanā neattiecināmās izmaksas ir tās izmaksas, kas nav noteiktas Noteikumu projektā vai pārsniedz investīcijas pieejamo attiecināmo finansējumu. Ja investīcijas kopējās izmaksas pieaug (tiek pārsniegtas), finansējuma saņēmējs sedz investīcijas sadārdzinājumu no saviem līdzekļiem.Atbilstoši AF plānam, investīcijas ietvaros līdz 2026.gada 31.martam sasniedzamais mērķis: izveidoto elektrificēto dzelzceļa līniju un modernizēto esošo dzelzceļa līniju garums pasažieru pārvadāšanai  – 81 km.
Ņemot vērā, kā AF plānā ir konkrēti definēts projekts un finansējuma saņēmējs, netiek organizēta projektu iesniegumu atlase (tai skaitā netiek izstrādāti un piemēroti projektu iesniegumu vērtēšanas kritēriji).

SM ir atbildīga par investīcijas īstenošanu, piešķir atbalstu un veic uzraudzību, tai skaitā atbilstoši MK noteikumiem Nr.621 un slēdz līgumu ar finansējuma saņēmēju par investīcijas īstenošanu (tai skaitā atbalsta saņemšanu), kurā iekļauj vismaz šādu informāciju saistībā ar projekta īstenošanu:
projekta īstenošanas termiņus, sasniedzamos mērķus un rādītājus;
atbildības sadalījumu starp SM un finansējuma saņēmēju, tai skaitā pušu pienākumus un tiesības;
investīcijas īstenošanai nepieciešamo finansējumu un kārtību, kādā projekta ietvaros tiek veikti maksājumi finansējuma saņēmējam, kā arī neatbilstoši veikto izdevumu atmaksas nosacījumus;
avansa un starpposma maksājumu saņemšanas nosacījumus, tai skaitā avansa un starpposma maksājumu apjomus un to izmaksāšanas kārtību un termiņus, kādā jāsasniedz projekta mērķis, izmantojot saņemto avansu;
plānoto iepirkumu plānu un tā iesniegšanas, precizēšanas un grozījumu veikšanas kārtību;
uzraudzības un pārbaužu veikšanas kārtību;
finansējuma saņēmēja sagatavotu un pilnībā aizpildītu projekta informāciju;
informācijas un dokumentu kopumu, kas apliecinās investīcijas mērķa rādītāja sasniegšanu;
investīcijas īstenošanu saistīto dokumentu uzglabāšanas termiņus;
finansējuma saņēmēja apliecinājumu, ka projekta atbalstāmās darbības un izmaksas netiek finansētas vai līdzfinansētas, kā arī tās nav plānots finansēt vai līdzfinansēt no citiem valsts un ārvalstu finanšu atbalsta instrumentiem;
strīdu risināšanas kārtību, līguma grozījumu veikšanas un līguma izbeigšanas kārtību, rīcību nepārvaramas varas gadījumā un citus nosacījumus, kas ir būtiski investīcijas īstenošanai;
informāciju par Vadības informācijas sistēmā nepieciešamās informācijas ievades apjomu, datu ievades regularitāti, atbildības sadalījumu un nepieciešamo pamatojošo dokumentu par noteikto atskaites punktu un mērķu sasniegšanu augšupielādes apjomu un regularitāti.
Lai modernizētu esošo dzelzceļa elektrificēto līniju infrastruktūru, kā arī, lai nodrošinātu elektrificētās zonas palielināšanu, VAS “Latvijas dzelzceļš”, atbilstoši Komisijas Regulas (ES) Nr. 1301/2014 (2014.gada 18.novembris) par savstarpējas izmantojamības tehnisko specifikāciju Savienības dzelzceļu sistēmas energoapgādes apakšsistēmai nosacījumiem, plāno veikt esošās 3.3 kV līdzstrāvas sistēmas nomaiņu uz 25kV maiņstrāvas sistēmu, kā arī paplašināt elektrificēto zonu. Pāreja uz 25 kV maiņstrāvas sistēmu sniedz vairākas priekšrocības, tostarp samazina energoapgādes iekārtu izmaksas, uzlabo efektivitāti, kā arī stabilizē strāvas padeves efektivitāti līnijās.
Ņemot vērā AF atbalstāmās darbības, VAS  “Latvijas dzelzceļš” Rīgas metropoles areālā plāno īstenot dzelzceļa tīkla modernizācijas un attīstības projektu, kas paredz šādus darbus:
dzelzceļa infrastruktūras pārbūvi stacijā Zasulauks, balstoties uz AS “RB Rail”  izstrādātajiem projektēšanas risinājumiem;
kontakttīkla pārbūvi un signalizācijas sistēmas pārbūvi iecirknī virzienā uz Zemitāniem;
kontakttīkla pārbūvi virzienā uz Priedaini;
kontakttīkla izbūvi, jaunu autotransformatoru punktu izbūvi, signalizācijas sistēmas izbūvi, otro sliežu ceļu izbūvi, pārējās dzelzceļa infrastruktūras pārbūvi un izbūvi iecirknī Zasulauks – Bolderāja.
Kopumā paredzēts uzlabot bezemisiju dzelzceļa infrastruktūru 81 km sliežu ceļu garumā trīs dzelzceļa līnijās, ietverot dzelzceļa elektrifikāciju (kontakttīkla nomaiņa pārejai uz 25 kV elektrifikācijas sistēmu, elektrificēto līniju kopgaruma palielināšana) un saistītas darbības (elektrificētu divceļu posmu izbūve, staciju sliežu ceļu plānu uzlabojumi, stacijas pārbūve (t.sk. sliežu ceļu plāna uzlabojumi, pasažieru platformu pārbūve un drošu divlīmeņu šķērsojumu un piekļuves platformām izbūve), signalizācijas sistēmu pielāgošana, u.c.).
Investīcija ļaus uzlabot dzelzceļa caurlaidspēju, ar mērķi palielināt sliežu transporta ātrumu, kā arī sliežu transporta pielāgošanu pasažieru pārvadājumiem, kā arī ieguldījumi dzelzceļa infrastruktūrā nodrošinās Rail Baltica projekta īstenošanu Rīgas dzelzceļu mezglā, iespējojot abu dzelzceļa sistēmu sinhronu pāreju uz 25 kV elektrifikācijas sistēmu.
Investīcijai ir cieša sinerģija ar dzelzceļa attīstības projektiem Eiropas Savienības struktūrfondu un Kohēzijas fonda 2014.–2020.plānošanas perioda un Eiropas Savienības Eiropas Reģionālā attīstības fonda, Eiropas Sociālā fonds Plus, Kohēzijas fonda un Taisnīgas pārkārtošanās fonda 2021.–2027.gadam plānošanas perioda ietvaros, ievērojot dubultfinansējuma risku un atbilstošus vadības pasākumus. Investīcijas īstenošanā finansējuma saņēmējs nodrošina plānoto darbu sasaisti, sinerģiju un demarkāciju ar citu atbalsta instrumentu investīcijām dubultfinansējuma riska mazināšanai, tai skaitā projektu īsteno demarkācijā ar ES struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2. pasākumu “Dzelzceļa infrastruktūras modernizācija un izbūve””, kura ietvaros plānotas investīcijas dzelzceļa infrastruktūras attīstībai.
Investīcijas ietvaros sasniedzamie rādītāji:[1]
- līdz 2026.gada 31.martam sasniedzamais mērķis: izveidoto elektrificēto dzelzceļa līniju un modernizēto esošo dzelzceļa līniju garums pasažieru pārvadāšanai – 81 km;
- līdz 2023.gada 31.decembrim sasniedzamais uzraudzības rādītājs: parakstīti visi iepirkuma līgumi par to kopējo dzelzceļa posmu garumu, kas izveidojami/atjaunojami saskaņā ar pasākumu Nr.1.1.1.1.i.
Finansējuma saņēmējs nodrošina, ka investīcijas ietvaros atbalstāmās darbības tiek īstenotas, ievērojot AF plāna 1.pielikumā “Nenodarīt būtisku kaitējumu” novērtējumā noteiktās prasības.
Ņemot vērā, ka projekta ietvaros tiks veiktas investīcijas transporta sektora infrastruktūrā, projekts tiešā veidā veicinās siltumnīcefekta gāzu emisiju (turpmāk – SEG) samazināšanos un gaisa kvalitātes uzlabošanu, tādējādi arī pozitīvi ietekmējot Zaļo dimensiju un zaļo mērķu sasniegšanu (tai skaitā 100% ietekme uz klimata koeficientu/atzīmi un 40% ietekme uz vides koeficientu/atzīmi). Atbilstoši AF plānam (2.pielikuma 2.tabula “Plānotās izmaksas un ekoloģiskā un digitālā ietekme”) projektam plānotais finansējums un projekta atbalstāmās darbības atbilst  intervences kategorijai (investīcijas kodam) 067 – rekonstruēti vai modernizēti dzelzceļi – TEN-T pamattīkls un 069 bis – citi rekonstruēti vai modernizēti dzelzceļi – elektriska/nulles emisija.
Investīcija atbilst:
AF plāna principam – atbalsts klimata pārmaiņu un ilgtspējas reformas īstenošanai, veicinot transporta ietekmes uz vidi samazināšanu;
Latvijas Nacionālajā attīstības plānā 2021.–2027.gadam (turpmāk – NAP2027) definētajiem priekšnosacījumiem teritoriāli vienmērīgas sasniedzamības un kvalitatīvas, ilgtspējīgas iekšējās mobilitātes nodrošināšanai – izmantojot dzelzceļu kā sabiedriskā transporta mugurkaulu, tiks veidota hierarhiska transporta infrastruktūras un mobilitātes sistēma;
investīcijas ietvaros paredzētās darbības atbilst Transporta attīstības pamatnostādņu 2021.–2027.gadam (turpmāk – TAP2027) pasākumam “Modernizēt dzelzceļa pasažieru apkalpošanas infrastruktūru, t.sk. uzlabot piekļūstamību un drošību, kā arī palielināt vilcienu pārvietošanās ātrumu” (1.1.1.pasākums), tādejādi paaugstinot dzelzceļa pasažieru īpatsvaru pasažieru pārvadājumos un sabiedriskajā transportā kopumā, kā arī samazinot kopējās SEG emisijas. Paredzētās darbības tiešā veidā palīdz sasniegt TAP2027 noteiktos politikas rezultātu rezultatīvos rādītājus, t.i., samazināt kopējo SEG emisiju daudzumu transporta sektorā, kā arī īstenot dzelzceļa līniju elektrifikāciju;
paredzētās darbības tiešā veidā atbilst TAP2027 pasākumam 4.5.1.“Atsevišķu dzelzceļa tīkla posmu elektrifikācija un esošo līniju modernizācija pasažieru pārvadājumu nodrošināšanai”;
Investīcija ir plānota ciešā saskaņā ar Reģionālās politikas pamatnostādnēs 2021.–2027.gadam ietverto uzdevumu (B.2.5.) “Mobilitātes uzlabošana Rīgas metropoles areālā”. Paredzētās darbības tiešā veidā risinās uzdevumā definētās mobilitātes problēmas Rīgas metropoles areālā, t.i., uzlabos Rīgas pilsētas sabiedriskā transporta sistēmu un pateicoties mobilitātes punktu izveidei, nodrošinās Rīgas pilsētas un reģionālā sabiedriskā transporta 10 savienojamību, piedāvājot pasažieriem multimodālas pārvietošanās iespējas, t.i., dažādu transporta veidu savienojamību.
Investīcijas ietvaros īstenotais projekts, tai skaitā īstenotās atbalstāmās darbības ir sasaistītas un veicina ” 1.1.1.r. reformas “Rīgas metropoles areāla transporta sistēmas zaļināšana” mērķa – izveidots viens multimodāls sabiedriskā transporta maršruta tīkls Rīgas metropoles areālam ar vienotu un saskaņotu kustības grafiku, vienotu cenas un atlaižu politiku, vienotu biļeti integrētā sabiedriskā transporta pasūtījuma sistēmā Rīgas metropoles areālam – sasniegšanu.
Investīcija veicinās pasažieru plūsmu virzību no privātajiem transportlīdzekļiem uz sabiedrisko transportu. Neturpinot ieguldījumus dzelzceļa infrastruktūras attīstībā, nav iespējams būtiski uzlabot sabiedriskā transporta konkurētspēju salīdzinājumā ar autotransportu, galvenokārt ar to domājot tieši iespēju pārvietoties ātrāk, videi draudzīgāk un komfortablāk nekā ar vieglo auto. Attiecīgi tas ir iespējams, gan efektivizējot sabiedriskā transporta nodrošinājumu un pieejamību, gan arī īstenojot TAP 2021.–2027.gadam pasākumus par ieguldījumiem dzelzceļa infrastruktūrā un ritekļos.
Saskaņā ar Latvijas stratēģiju klimatneitralitātes sasniegšanai līdz 2050.gadam visiem transporta veidiem būtu jāveicina mobilitātes sistēmas dekarbonizācija. Mērķis ir līdz 2050.gadam sasniegt nulles emisiju līmeni. Lai to sasniegtu, ir vajadzīga sistēmiska pieeja attiecībā uz mazemisijas un bezemisijas transportlīdzekļiem, ievērojams dzelzceļa tīkla jaudas pieaugums un daudz efektīvāka transporta sistēmas organizācija. Paredzētās darbības tiešā veidā palīdz sasniegt klimatneitralitātes mērķus.
Latvijas Nacionālo klimata un enerģētikas plāna 2021.–2030.gadam mērķis ir mazināt Latvijas cilvēku, tautsaimniecības, infrastruktūras, apbūves un dabas ievainojamību pret 4 klimata pārmaiņu ietekmēm un veicināt klimata pārmaiņu radīto iespēju izmantošanu. Plāna ietvaros attiecībā uz transporta sektoru ir noteikts “Nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām”. Paredzēto pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi.
Saskaņā ar Gaisa piesārņojuma samazināšanas rīcības plānu 2020.– 2030.gadam un tajā noteiktajiem pasākumiem, transporta sektorā ir jāizmanto videi draudzīgi transporta līdzekļi, tai skaitā sabiedriskajā transportā, vienlaikus jāveicina iedzīvotāju paradumu maiņu, izvēloties sabiedrisko transportu, mikromobilitātes rīku vai pārvietoties kājām. Attiecībā uz dzelzceļu tiek paredzēta elektrifikācija.
Investīcijas īstenošanas rezultātā minami galvenie ieguvumi:
-           modernizēta dzelzceļa infrastruktūra nodrošinās efektīvākus un konkurētspējīgākus sabiedriskā transporta pakalpojumus, mazinās ceļu satiksmes sastrēgumus, negadījumu skaitu un negatīvu ietekmi uz vidi, pozitīvi ietekmējot urbānās dzīves un vides kvalitāti, kā arī uzlabos pārvietošanās iespējas sabiedriskajā transportā, paaugstinot kvalitātes standartus un palielinot cilvēku mobilitātes iespējas;
-           dzelzceļa kā sabiedriskā transporta mugurkaula izveide Rīgas metropoles areālā, t.sk. kā konkurētspējīga alternatīva autotransportam, tādējādi mazinot autotransporta lomu mobilitātē;
-           ieguldījumi dzelzceļa infrastruktūrā nodrošinās Rail Baltica projekta īstenošanu Rīgas dzelzceļu mezglā, iespējojot abu dzelzceļa sistēmu sinhronu pāreju uz 25 kV elektrifikācijas sistēmu;
-           bezemisiju dzelzceļa infrastruktūras (elektrifikācijas) attīstība neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi.
Investīcijas finansējumu var izmantot izmaksām, kas saistītas ar bezemisiju dzelzceļa infrastruktūras  uzlabošanu, dzelzceļa elektrifikāciju un ar to saistītajām darbībām: uzlabot bezemisiju dzelzceļa infrastruktūru 81 km sliežu ceļu garumā trijās dzelzceļa līnijās, ietverot dzelzceļa elektrifikāciju (kontakttīkla nomaiņa pārejai uz 25 kV elektrifikācijas sistēmu, elektrificēto līniju kopgaruma palielināšana) un saistītas darbības (elektrificētu divceļu posmu izbūve, staciju sliežu ceļu plānu uzlabojumi, stacijas pārbūve (t.sk. sliežu ceļu plāna uzlabojumi, pasažieru platformu pārbūve un drošu divlīmeņu šķērsojumu un piekļuves platformām izbūve), signalizācijas sistēmu pielāgošana, u.c.).
Investīcijas ietvaros ir attiecināmas audita izmaksas, lai apliecinātu projekta mērķa sasniegšanu un izmaksu pamatotību (turpmāk – revidenta apliecinājums). Audita izmaksas ietver finansējuma saņēmēja iekšējā auditora vai neatkarīga revidenta, vai ārpakalpojumā piesaistīta zvērināta revidenta, auditora vai speciālista, kuri nav reģistrēti kā revidenti Zvērinātu revidentu reģistrā, izmaksas par revidenta apliecinājuma (-u) sagatavošanu.
Investīcijas ietvaros AF finansējums netiek piešķirts, ja finansējuma saņēmējs ir vienā no Eiropas Parlamenta un Padomes 2018.gada 18.jūlija regulas (ES, Euratom) Nr. 2018/1046, par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Regula Nr. 2018/1046) 136.pantā noteiktajām izslēgšanas situācijām.
Pirms līguma par investīcijas īstenošanu slēgšanu starp SM un finansējuma saņēmēju, SM izvērtēs, vai finansējuma saņēmējs neatbilst izslēgšanas kritērijiem atbilstoši Regulas Nr. 2018/1046 136.pantam.
Publiskās lietošanas dzelzceļa līniju modernizācija un elektrifikācija nav uzskatāma par valsts atbalstu, jo tiks ievērots Komisijas paziņojuma “Kopienas vadlīnijas valsts atbalstam dzelzceļa uzņēmumiem” 25.punkts.


[1]  Atbilstoši Padomes īstenošanas lēmumā par Latvijas atveseļošanas un noturības plāna novērtējuma apstiprināšanu noteiktajiem rādītājiem: https://eur-lex.europa.eu/legalcontent/LV/TXT/HTML/?uri=CELEX:52021PC0340&from=EN un  Eiropas Atveseļošanas un noturības mehānisma ieviešanas un nacionālā ekonomikas atveseļošanas un noturības plāna 2.pielikumam “Izmaksas un finansējums”: https://www.esfondi.lv/normativie-akti-1


[1] Ministru kabineta 2021. gada 28. aprīļa rīkojums Nr. 292 “Par Latvijas Atveseļošanas un noturības mehānisma plānu”, https://likumi.lv/ta/id/322858-par-latvijas-atveselosanas-un-noturibas-mehanisma-planu
 
Problēmas un risinājumi
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Tiesiskais regulējums attiecas uz valsts bezemisiju publiskās lietošanas dzelzceļa infrastruktūras  lietotāji, satiksmes dalībnieki un iedzīvotāji.
Juridiskās personas
Jā
Ietekmes apraksts
Tiesiskais regulējums attiecas uz valsts akciju sabiedrību " Latvijas Dzelzceļš"  kā finansējuma saņēmēju un projekta īstenotāju.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2022
	Turpmākie trīs gadi (euro)

	
	
	2023
	2024
	2025

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	160 000
	0
	7 355 000
	0
	24 335 000
	27 050 000

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	160 000
	0
	7 355 000
	0
	24 335 000
	27 050 000

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	160 000
	0
	7 355 000
	0
	24 335 000
	27 050 000

	2.1. valsts pamatbudžets
	0
	160 000
	0
	7 355 000
	0
	24 335 000
	27 050 000

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Investīcijai plānotais kopējais finansējums ir 72 700 000 euro, ko 100% apmērā veido AF finansējums.

2022.gadā tiek plānots 160 000 euro, 2023.gadā – 7 355 000 euro, 2024.gadā – 24 335 000 euro, 2025.gadā – 27 050 000 euro un 2026.gadā – 13 800 000 euro.

Projekta izmaksu attiecināmības termiņš ir līdz 2026.gada 31.martam.
Projektā nav attiecināmas pievienotās vērtības nodokļa izmaksas un administrēšanas izmaksas.
Finansējuma sadalījums pa gadiem un atbalstāmajām darbībām ir norādīts indikatīvi un var tikt precizēts.

2021.gadā  valstij sniegto pakalpojumu apjoms bija 46% no visiem VAS “Latvijas dzelzceļš” ieņēmumiem. VAS “Latvijas dzelzceļš”  budžetā plānotais valstij sniegto pakalpojumu apjoms 2022.gadā nepārsniedz 40% no kopējiem ieņēmumiem. Prognozēs 2023.–2025.gadam šī proporcija arī nepārsniegs 40%, līdz ar to atbilstoši 2021.gadā veiktajam SIA “PricewaterhouseCoopers” pētījumam par iespējamo VAS “Latvijas dzelzceļš” klasifikāciju vispārējās valdības sektorā, kas veikts VAS “Latvijas dzelzceļš” uzdevumā,  un aktualizētajiem datiem par 2021.–2025.gadu, šobrīd nav pamata uzskatīt, ka pastāv būtiski riski VAS “Latvijas dzelzceļš” iekļaušanai vispārējās valdības sektorā tuvākajos gados.   
Saistībā ar projekta izmaksu sadārdzinājuma risku vadību, tiek vērtētas izmaksu pozīcijas darbiem līdzīgos projektos dzelzceļa nozarē, kā arī tiek sekots līdzi aktuālai informācijai par riska novēršanas pasākumiem, ko Iepirkumu uzraudzības birojs, kā arī uzraudzības iestādes rekomendē piemērot iepirkumu līgumos.
 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Projekts šo jomu neskar.



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Satiksmes ministrija
Nevalstiskās organizācijas
Nē
Cits
VAS "Latvijas dzelzceļš" kā investīcijas īstenotājs
6.2. Sabiedrības līdzdalības organizēšanas veidi
Veids
Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. Paziņojums par sabiedrības līdzdalības iespējām noteikumu projekta izstrādes posmā 2022.gada maijā tika ievietots Valsts kancelejas Vienotajā tiesību aktu projektu publiskajā portāls (TAP portāls) ar priekšlikumu iesniegšanas termiņu līdz 2022.gada maijam. (tiks papildināts atbilstoši sabiedrības līdzdalības rezultātiem)
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Tiks papildināts atbilstoši sabiedrības līdzdalības rezultātiem. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija kā nozares ministrija un VAS "Latvijas Dzelzceļš" kā   investīcijas īstenotājs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Satiksmes ministrija kā nozares ministrija, Centrāla finanšu un līgumu aģentūra kā  līgumslēdzējs un Rīgas pašvaldības sabiedrība ar ierobežotu atbildību “Rīgas satiksme” kā investīcijas īstenotājs
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Investīcijas īstenošana atbilst NAP2027 definētajiem priekšnosacījumiem teritoriāli vienmērīgas sasniedzamības un kvalitatīvas, ilgtspējīgas iekšējās mobilitātes nodrošināšanai un izmantojot dzelzceļu kā sabiedriskā transporta mugurkaulu, tiks veidota hierarhiska transporta infrastruktūras un mobilitātes sistēma.
 
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Jā
Apraksts
Investīcijas ietvaros līdz 2026.gada 31.augustam īstenojot minētos pasākumus attiecībā uz dzelzceļa infrastruktūras uzlabojumiem tiks sasniegts (indikatīvi) novērsto CO2 emisiju daudzums – 19 013 t CO2/gadā, kā  arī stimulēta pasažieru paradumu maiņa un pāreja uz videi draudzīgākiem transporta risinājumiem.

 
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

